
Скъпи студенти,

За мен и моите колеги, е удоволствие да Ви приветстваме с добре дошли в най-старото висше училище по туризъм в България – Колеж по туризъм - Варна при Икономически университет - Варна, наследник на Института по международен туризъм (ИМТ). 
Мисията ни е да Ви предоставим пълноценно образователно изживяване и да Ви изградим като креативни и предприемчиви, конкурентоспособни професионалисти с перспективи за реализация в туристическия и развлекателен бизнес. Преподавателският екип на Колеж по туризъм – Варна с ентусиазъм и отговорност осъществява призванието си да създава висококвалифицирани и проспериращи млади специалисти, търсещи реализация на най-смелите си мечти и планове за успешно развитие в туристическите и развлекателните дейности.
С помощта на нашите партньори от бизнеса, индустрията на свободното време и туризма, публичните институции и браншовите организации, и с подкрепата на Икономически университет – Варна, Ви предлагаме иновативно и практически ориентирано обучение. Поддържаме творческа колежанска атмосфера, наситена с аудиторни и извънаудиторни занимания и събития. Предоставяме вдъхновяваща среда за учене, спорт и изследователска дейност, продължава традициите на основателите на колежа, утвърдени в 62-годишната история на висшето училище.
Същевременно в колежа кипи активен социален живот, благодарение на множество извънаудиторни учебни и неучебни занимания, събития с развлекателен, спортен и състезателен характер. Ценностите, които ни обединяват, вдъхновяват и създават една отличителна колежанска атмосфера, са толерантност, насърчаване на креативността, стремеж към усъвършенстване и проява на грижа към бивши и настоящи колеги, клиенти, партньори и гости на колежа, Варна и България!
Нека всички заедно да изпълним колежанската визия за постигане на хармония между традиции, професионализъм и иновации!

С уважение,
Доц. д-р Събка Пашова,
Директор Колеж по туризъм – Варна при ИУ-Варна

МИСИЯ, СИМВОЛИ, ПРИОРИТЕТНИ И ЕМБЛЕМАТИЧНИ ДЕЙНОСТИ НА КОЛЕЖА

Мисията на Колеж по туризъм – Варна е изграждане на конкурентоспособни професионалисти в туризма и успешни личности.

Символи на Колеж по туризъм – Варна 
· Лого – ромб със син и жълт триъгълник, символизиращ четирите посоки на света и цветовете на туризма – море, слънце, плаж, простор, светлина и радост.
· Знаме – светлосиньо знаме с логото на колежа.

Приоритетни дейности на Колеж по туризъм – Варна:
1. Обучение на оперативни мениджъри и предприемачи в сферата на туризма и развлекателния бизнес с акцент върху практическата и чуждоезикова подготовка, развитие на умения за комуникации и учене за цял живот.
2. Научноизследователска дейност с приложен характер и практическа насоченост.
3. Професионално и личностно развитие на преподаватели и служители.
4. Консултантска дейност за фирми и организации от сферата на туризма и развлекателния бизнес.
5. Сътрудничество и изпълнение на съвместни проекти с бизнеса и браншови организации от сферата на туризма и развлекателния бизнес, неправителствени организации, български и чуждестранни образователни институции.

Емблематични дейности на Колеж по туризъм – Варна
· Опознавателни пътувания в България;
· Традиционно покоряване на връх Мусала при зимни условия;
· Пътуващи интердисциплинарни семинари за студенти;
· Дни на колежа с активно участие на студенти в научни прояви и творчески работилници и др.

СТРУКТУРА НА КОЛЕЖА

Колежът по туризъм – Варна е основно структурно звено в Икономически университет-Варна, което се ръководи от директор, подпомаган от заместник-директор.
Колективните органи за управление са Общото събрание на Колежа, Съветът на Колежа и Катедрените съвети.
В структурата на Колежа по туризъм се включват две катедри - „Туризъм“ и „Чужди езици и комуникация в туризма“, и обслужващото звено „Учебен отдел“ (www.ct-varna.com).
Катедрите обхващат щатните и хоноруваните научно-преподавателски кадри.
Обучението по образователно-квалификационна степен „професионален бакалавър” се осъществява по 2 специалности:
· Мениджмънт на туризма и развлекателния бизнес;
· Мениджмънт на хотели и ресторанти.

Директор 
Доц.д-р Събка Пашова 
бул. „Сливница“ № 158 А, кабинет 3-104, e-mail: spashova@ue-varna.bg

Зам.директор 
доц. д-р Светлозар Стефанов
бул. „Сливница“ № 158 А, кабинет 3-105, e-mail: svetstefanov@ue-varna.bg

Катедра „Туризъм” 
бул. „Сливница“ № 158 А, кабинет 3-106
доц. д-р Станислав Пляков   
гл. ас. д-р Христина Филипова- зам. ръководител катедра
гл. ас. д-р Галина Илиева
гл.ас д-р Илин Димитров
гл. ас. д-р Марианна Александрова
ас. д-р Стефка Петрова
преп. Николай Николов

Катедра „Чужди езици и комуникация в туризма” 
бул. „Сливница“ № 158 А, кабинет 3-108
доц. д-р Генка Рафаилова – ръководител катедра
ст. пр. Наталия Станчева - англ. език
aс. Симона Георгиева - англ.език
ст. пр. д-р Биляна Павлова - немски език	
ст. пр. Галина Петрова - немски език	
ст. пр. Ваня Георгиева - немски език
преп. Олга Бончева - руски език		

Учебен отдел 
бул. „Сливница“ № 158 А, кабинет 3-102
Гергана Нешкова – Инспектор учебна дейност 
Димана Митева - Инспектор учебна дейност
тел. 0879313926

Дейности на „Учебен отдел“ по административното обслужване:
· Записване студенти за учебната година след платена по банков път семестриална такса преди началото на всеки семестър (информация за банковата сметка може да намерите на уеб сайта на Колежа)
· Заверяване на студентска книжка и лична студентска карта;
· Издаване на уверение за студентско състояние;
· Подаване на заявления до директора, касаещи студентско положение;
· Учебно разписание по семестри;
· Графици за изпитни сесии;
· Издаване на академични справки;
· Изготвяне на индивидуални изпитни протоколи;
· Изходящ и входящ номер на всички документи по административното обслужване.

Услуги свързани с:
· плащания и други финансово-счетоводни дейности се извършват чрез „Финансово-счетоводен отдел“ в ИУ-Варна
· мобилности и практики по Еразъм + се осъществяват чрез отдел “Международно сътрудничество”
· уреждане на общежития и получаване на стипендии - чрез отдел “Стипендии и общежития.
 	
Отделите са в основен корпус на Икономически университет-Варна, бул. „Княз Борис I“ № 77, виж в уебсайта на ИУ-Варна - www.ue-varna.bg
 

ДНЕВНИК ЗА УЧЕБНАТА ПРАКТИКА
НА СПЕЦИАЛНОСТ "МЕНИДЖМЪНТ НА ТУРИЗМА И РАЗВЛЕКАТЕЛНИЯ БИЗНЕС"

Учебната практика за специалност Мениджмънт на туризма и развлекателния бизнес (МТРБ) включва учебна практика в развлекателния бизнес и пътническа агенция, и методично-функционални маршрути (МФМ).
[bookmark: _heading=h.2i6m3suj4fen]Учебната практика в развлекателния бизнес има за цел да осигури възможности на студентите да приложат на практика теоретичните знания в областта на туризма, развлекателната индустрия и свободното време и да развият ключови професионални и социални умения. Провеждането се осъществява извън учебните занятия в период от една до две седмици.
Методично-функционалните маршрути обхващат основните екскурзии и дейности, предлагани на туристите в България и подготвят студентите за летен стаж и работа в туристическа фирма или комплекс.
За целите на изграждането на конкретни професионални умения от студентите се очаква да изпълните определен кръг от задачи по време на учебната практика. Информационното обезпечаване на всеки маршрут налага непрекъснато събиране и актуализиране на материали за туристическите обекти, както от посочената задължителна литература, така и от други източници (рекламни материали на български и чуждестранни туроператори и агенти, интернет сайтове, те мрежи), а също и по време на МФМ. Изграждането на професионален навик и система за постоянно осъвременяване на данните е изключително важно, поради това част от задачите са насочени към формирането на именно това умение.
Учебната практика до голяма степен симулира реалните ситуации, в които можете да попаднете, като обслужвате една туристическа група или индивидуални туристи. Опитайте се с активното си участие в учебните маршрути, заедно с колегите си, да играете ролята на екскурзоводи, но и на туристи същевременно.
От студентите се очаква да изградят отношение на внимание и загриженост към туриста, като създадете приятна атмосфера с оглед клиентът да остане доволен. Доволният и очарован от екскурзовода/аниматора и добрата организация на маршрута (екскурзията) и развлекателната програма турист е потенциален потребител на други подобни услуги, което в крайна сметка рефлектира върху икономическите резултати на туристическата фирма. 
В туристическото обслужване живата и непосредствено поднесена информация и познаването на продукта са първото условие за успешна работа. Когато студентът посещава даден обект, населено място или конкретна забележителност, музей и др., е необходимо най-напред не само да запамети информацията, но да почувства атмосферата, за да може след това да предаде това усещане на бъдещите клиенти. Професионалистите в туризма винаги пътуват с устройство /телефон, камера и т.н./, с което може да правят снимки. Снимковият материал, а в последно време и видеоматериалите, са неразделна част от предлагането на туристическия продукт. Събирането на нагледни материали е особено ценен навик и качество на екскурзовода. 

РАЗПРЕДЕЛЕНИЕ НА ЧАСОВЕТЕ

	Семестър
	Тема на практиката 
	Език
	Брой часове

	І
	Екскурзоводство – учебно-познавателен маршрут в България, организация и провеждане на трансфер, обиколка на град, посещение на музей, тематични екскурзии, информационна дейност, съставяне на програма и методичен план по зададен маршрут, анимация по време на екскурзия, документация и документообработка.
	български
	30

	ІІІ
	Учебна практика в развлекателния бизнес
Методично-функционален маршрут
	Български
І чужд език
	30
30

	ІV
	Методично-функционални маршрути

	І чужд език
ІІ чужд език
	30
30

	V
	Методично-функционални маршрути 
	І чужд език
ІІ чужд език
	30
30

	VI
	Учебна практика в пътническа агенция
	български 
	30



	Всеки семестър Учебната практика приключва с оценка. За І семестър тя е съставна част от общата оценка по екскурзоводство. За ІІІ семестър оценката по учебна практика в развлекателния бизнес се оформя след защита и представяне на доклад от 3 до 5 страници. За VI семестър се провежда изпит за практиката в пътническа агенция. За методично-функционалните маршрути в ІІІ, ІV и V семестър се оформя самостоятелна оценка, включваща следните компоненти:
- оценка от екскурзоводските беседи по време на маршрутната практика на всеки от двата чужди езика (70% от крайната оценка);
- оценка от презентация на тема от маршрута, изготвена като групов проект по указание на преподавателите (30% от крайната оценка). 



КРИТЕРИИ
ЗА ОЦЕНЯВАНЕ НА ЕКСКУРЗОВОДСКИТЕ БЕСЕДИ ПРИ СЕМЕСТРИАЛНАТА МАРШРУТНА ПРАКТИКА И ПРАКТИЧЕСКИЯ ДЪРЖАВЕН ИЗПИТ (ЗА СПЕЦИАЛНОСТТА МТРБ)

1. Контакт с аудиторията - 10 % от крайната оценка.
2. Езиково ниво - 30 % от крайната оценка.
3. Подбор и дозиране на информацията - 25 %.
4. Поднасяне на информацията в съответствие с наблюдаваните обекти - 15 % от крайната оценка.
5. Планиране на времето, стегнатост на изложението - 10 % от крайната оценка.
6. Справяне с конфликтни ситуации - 10 % от крайната оценка.


ПЪРВИ СЕМЕСТЪР

В началото на първи семестър студентите участват в първото учебно пътуване в България под ръководството на преподавателя по „Екскурзоводство“ или по първи/ втори чужд език. Запознаването с някои от най-посещаваните туристически обекти в страната ще помогне по-добре да осмислите, запомните и поднесете бъдещите беседи по време на МФМ, а по-късно и пред туристите.
Методично-функционалните маршрути започват с трансфер – посрещане /изпращане на туристи от място на пристигане (летище, жп.гара, пристанище и др.) до място за настаняване. С трансфера (по време на упражненията по „Екскурзоводство”) е свързано придобиването на основни екскурзоводски умения като боравене с микрофона, точно и навременно поднасяне на информация за обектите и за престоя на гостите, както и добро отношение и грижа за туристите в автобуса.
Много важна за формиране на по-задълбочени познания за обиколка на голям град с посещения на музеи е обиколката на град Варна (автобусна и пешеходна). По време на обиколката студентите се запознават подробно с историята и културно-историческото наследство на този хилядолетен и все пак завладяващ съвременен град. Придобива се информация за основните забележителности и се осъществява посещение Археологическия и Етнографския музей, Римските терми, Аквариума и Делфинариума. Обиколката на Варна, която ще затвърди практиката на български (по „Екскурзоводство“) е полезна за обиколките на градове, които предстоят.
Следва учебният маршрут по българското Черноморие. Дестинациите по черноморското крайбрежие са едни от най-продаваните на чужди туристи, почиващи в морските ни курорти. Запознаването с градовете, курортните комплекси, вилните селища и посещаваните музеи и природни забележителности дава добра подготовка за бъдещата практика като екскурзоводи. 
В началото на семестъра преподавателят по „Екскурзоводство“ информира за графика на МФМ. Отсъствието от МФМ може да се уважи само по сериозни здравословни причини.


І СЕМЕСТЪР

ЕКСКУРЗОВОДСТВО

1. Учебно-познавателен маршрут в България
2. Трансфер и автобусна обиколка на Варна
3. Пешеходна обиколка на Варна
4. Археологически музей
5. Етнографски музей
6. Варна – Албена – Балчик – Калиакра
7. Варна – Слънчев бряг – Несебър – Варна
8. Варна – Плиска – Мадара – Велики Преслав – Шумен – Варна
9. Други обекти и музеи - Римски терми, Аквариум, Делфинариум и др. 

ЗАДАЧИ ЗА УЧЕБНО-ПОЗНАВАТЕЛЕН МАРШРУТ НА БЪЛГАРИЯ

1.  Обозначаване на маршрута на картата на България.
2.  Водене дневник с подробна информация за посетените обекти, за хотелите и ресторантите в отделните градове (категория, обслужване, капацитет, разположение спрямо туристическите забележителности).
3.  Събиране на брошури, листовки и други рекламни материали, необходими за работата Ви през курса на следване.
4.  В последния ден от обиколката се провежда практически изпит, базиращ се върху поднесената от екскурзоводите информация по време на маршрута.


ПРИМЕРЕН ТЕМАТИЧНО-МЕТОДИЧЕН ПЛАН
ЗА УЧЕБНО-ПОЗНАВАТЕЛЕН МАРШРУТ В БЪЛГАРИЯ

МАРШРУТ (3 дни/ 2 нощувки): Варна – Шумен – Арбанаси – Велико Търново – Габрово – Шипка – Казанлък –  Варна (780 км)

Забележка: Учебно-познавателният маршрут може да не се изпълни в този порядък, ако възникват основателни причини за това!
	Отсечки
	Обекти за посещение
	Справки и теми

	І ден

	1. Варна – 
Арбанаси
	музей “Констанцалиева къща”и 
църква “Рождество Христово”, Арбанаси
	Варненска област – географска и социално-икономическа характеристика
Гръцко-римско културно-историческо наследство
Първа и Втора българска държава 
Варна и Девня – справки
Българската култура през периода на Първата и Втората българска държава
Български паметници  в списъка на ЮНЕСКО и приносът на българската култура за европейската и световна култура
Шумен – справка 
Шуменска и Търговищка области – географска и социално-икономическа характеристика
Общ географски преглед на България



	2. Арбанаси – В.Търново

Нощувка във Велико Търново
	Велико Търново – обекти на КИН
хълм Царевец
	Великотърновска област – географска и стопанска характеристика
Второ българско царство

	ІІ ден 

	1. В. Търново – Дряново – Габрово



2. Габрово – Етъра – Шипка 

	Дряновски манастир, Габрово



Етъра, Мемориал Шипка, Храм-паметник – гр. Шипка
	Българско национално Възраждане
Априлско въстание
Национално просвещение по време на Българското Възраждане


Занаяти по време на Българското Възраждане
Османско владичество и борби за национално освобождение 

	3. Шипка – Казанлък 

Нощувка в Казанлък
	Обекти на КИН

	Стара планина – обща справка

	ІІІ ден
	
	

	1. Казанлък  
	Обекти на КИН
Музей на розата
Тракийска гробница под егидата на ЮНЕСКО
Исторически музей, тракийска гробница “Голямата Косматка” (Севт III)
	Тракийско културно-историческо наследство
Подбалканска низина – Долина на розите
Розопроизводство и отглеждане на етерични култури

	2. Казанлък – Варна

	
	Административна уредба на РБългария 
Заключителна част (анкета, проверка на наученото до момента и интервюта)



* Културно-историческо наследство



ТРЕТИ И ЧЕТВЪРТИ СЕМЕСТЪР

След натрупания опит от учебната практика през първи и втори семестър, а така също в резултат на лятната практика се предполага, че вече студентите навлизат в етап на дооформяне и усъвършенстване на практическите умения при провеждане на МФМ. Микрофонната треска е овладяна и старанието на студента следва да се насочи към все по-голямо майсторство при поднасяне на беседата и задържане вниманието в автобуса или при разглеждане на дадена забележителност. Очаква се обучаваните да  намират все по-разнообразни и интересни начини за анимация.
През четвърти семестър следва студентите да поднасят беседите в автобуса и при посещение на обект на двата чужди езика, като се стараят правилно да дозират и навреме да дават необходимата информация, което в най-голяма степен ги доближава до реалните условия за работа в туризма. 
Обучаваните доразвиват и усъвършенстват умението си за съставяне на методичен план по маршрут, подготовка на устна и писмена реклама, проучване мнението на клиента. Акцент се поставя върху формиране на цена на екскурзия не само предвид себестойността, но и продаваемостта й.
От студентите се очаква по-пряко да се ангажират в планирането и провеждането на учебните маршрути. Продължава се работата с карта: очертаване на маршрут, отбелязване на забележителности в градовете, информационното обезпечаване на екскурзиите, набиране на нагледни материали, изработване на видео материали и съдържание за социалните мрежи. 
Учебното съдържание е свързано с културно-историческото наследство на съответните региони и запознава по-детайлно с курорти, градове и музеи във вътрешността на страната. 
Летният производствен стаж след четвърти семестър дава възможност да се разширят практическите умения, като от чисто екскурзоводските задачи преминават към набиране на практически опит в туроператорски, турагентски и посреднически фирми, в спортно-рекреационни, развлекателни и други центрове. В резултат студентът трябва да бъде способен да направи характеристика на фирмата от гледна точка на: собственост, вид според Търговския закон, видове дейности, предлагани услуги, структура, численост и специализация на персонала.
За информация да се видят указанията за провеждане и защита на летния стаж, включени в дневника ви след ІІ-ри семестър.





ІІІ СЕМЕСТЪР

МЕТОДИЧНО-ФУНКЦИОНАЛЕН МАРШРУТ по ПЪРВИ ЧУЖД ЕЗИК
Учебен маршрут „Северна България” (3 дни):
Ден 1:	Варна – с. Арбанаси – Велико Търново /обиколка/– Дряново – Габрово (обиколка) - Трявна  
Ден 2:	Трявна (обиколка) – Средновековна крепост в с. Червен – Скални църкви в с. Иваново (обект на ЮНЕСКО) – Скален манастир в с. Басарбово – Русе.
Ден 3:	Русе (обиколка) – Тракийски култов комплекс Сборяново: тракийска гробница в с. Свещари (обект на ЮНЕСКО) и алиански манастир Демир баба – Разград - Римски град Абритус – Варна.


УЧЕБНА ПРАКТИКА В РАЗВЛЕКАТЕЛНИЯ БИЗНЕС
По време на учебната практика колежаните се запознават със специализирана информация за характеристиките на развлекателния бизнес - управление, структура, организация на работа, персонал, клиенти и основни дейности и др.
Организациите и обектите за провеждане на практиката са от сектори като забавления, рекреация, спорт, култура и други като например:•	
· Varna Live Club, “Княз Борис I” 115
· Иноватор. Ул. „София“ 1 : Quiz Battle, Board Games
· Комплекс “Морско казино”
· Play Ground, Grand Mall
· Казино “Сезам”
· Медикъл СПА, СПА и уелнес, таласотерапия – Мая Вита Център (Rosslyn Dimyat), Медикъл СПА център, в хотел Балнео&СПА Азалия, Aquahouse Termal&Beach и др.
· Градската художествена галерия
· Куклен театър за възрастни
· Съвременни музеи
· Спортни клубове
· студио Elevate
 

ЗАДАЧИ ЗА УЧЕБНАТА ПРАКТИКА В РАЗВЛЕКАТЕЛНИЯ БИЗНЕС ПРЕЗ ІІІ СЕМЕСТЪР
	Студентите приключват учебната практика в развлекателния бизнес със защита и представяне на доклад, от 3 до 5 страници - Times New Roman, 12, space -1,5 със следното съдържание: 
1. Правен статут, разположение, история, материална база
2. Организационна структура, персонал – численост, длъжности
3. Основни дейности
4. Целеви групи клиенти
5. Ключови партньори
6. Комуникационни канали за реклама и информация
7. Заключение - преимущества и слаби страни, възможности за развитие


ІV СЕМЕСТЪР

МЕТОДИЧНО-ФУНКЦИОНАЛЕН МАРШРУТ по
ПЪРВИ И ВТОРИ ЧУЖД ЕЗИК 
Учебен маршрут „Обиколка България” (от 3 до 5 дни): 
Ден 1:	Варна – Велико Търново – София /обиколка/, НИМ - София
Ден 2:	Боянска църква - Рилски манастир – Благоевград
Ден 3:	Благоевград – Сандански – Роженски манастир – Мелник – Рупите – Благоевград 
Ден 4:	Банско - Пазарджик - Пловдив 
Ден 5:	Пловдив /обиколка/ - Стара Загора - Варна


ПРИМЕРНИ ЗАДАЧИ ЗА СТУДЕНТИТЕ ОТ СПЕЦИАЛНОСТ МТРБ ПО ВРЕМЕ НА УЧЕБНИТЕ МАРШРУТИ 

Задачите са два основни вида:
1. Проучване на обекти, в които се предлагат услуги, свързани със свободното време и развлекателния бизнес – спорт, забавления, игри, танци и т.н.
2. Проучване на услуги и оферти, които са свързани с развлекателния бизнес и които се предлагат на туристите в дадена дестинация – град, селище, курорт.

ЗАДАЧА 1:	
	Задачата изисква по време на трансфери и обиколки студентите да регистрират, посетят, разгледат и опишат обекти, които предлагат услуги, оферти и изобщо продукти, свързани с развлекателния бизнес, както на туристите, така и на местните жители или работещи в района. Показатели на описание:
1. Самостоятелен обект или в рамките на друг, например ресторант, хотелски комплекс и т.н.
2. Характер на обекта от гледна точка на:
2.1. База
2.2. Сфера на предлагани услуги – спорт, забавления, приключения, емоции
2.3. Потребители – деца, семейства, млади хора, чужденци
2.4. Връзка с дестинацията – тясно свързани с местните природни и антропогенни ресурси и мотиви за посещение на дестинация или без такава пряка връзка
3. Видове предлагани оферти и услуги
4. Работно време – сезонно, целогодишно, без почивни дни
5. Персонал – категории, умения и външен вид

ЗАДАЧА 2:	
	Задачата изисква по време на трансфери и обиколки студентите да регистрират, да се запознаят и опишат услуги и оферти, които са свързани с развлекателния бизнес и които се предлагат на туристите в дадена дестинация – град, селище, курорт. Такива могат да бъдат предложения, свързани с осъществяване на екскурзии, походи, участие в състезания и игри, занимания за деца, анимация и др.
	Показатели за описание:
1. Обект, фирма или организация, предлагаща услугите или офертите - туристически обект, местна или чуждестранна фирма, специализирана в сферата на развлекателния бизнес или туристическа и т.н.
2. Характер на услугите и офертите:
2.1.	База или средства, чрез които се реализират услугите
2.2.	Сфера на предлагани услуги и оферти – спорт, забавления, приключения, емоции, образование, култура
2.3.	Потребители – деца, младежи, семейства
2.4.	Връзка с дестинацията – тясно свързани с местните природни и антропогенни ресурси и мотиви за посещение на дестинация или без такава пряка връзка
3. Начин на предлагане и информиране за услугата или офертата
4. Персонал, който я изпълнява – категория, умения, външен вид (при възможност за установяване на такъв)


ПЕТИ И ШЕСТИ СЕМЕСТЪР

Пети и шести семестър са завършващи обучението в Колежа и особено важно през този период е прилагането на знания от всички изучавани дисциплини, както и демонстриране на практически умения при провеждане на МФМ.
През пети и шести семестър беседите на двата езика следва да бъдат поднасяни с по-богати изразни средства, с по-свободен изказ. Информацията да бъде дозирана и навременна, с удачен подбор на материалите за маршрутите, умело съставяне на методичния план и атрактивна анимация.
Планирането и разработването на маршрутите се извършва основно от студентите. Работата с карта продължава, събират се допълнителни рекламни материали.
Анимацията по време на маршрутите трябва да бъде разнообразна, насочена към групи с различни интереси. Тя трябва да има развлекателен характер, но също и да допълва беседите.
През шести семестър се провежда базова практика в пътническа агенция агенция с цел запознаване с организацията и технологията на работа. 
Базовата практика завършва с представяне и защита на отчет, разработен в съответствие с приложените указания.

V СЕМЕСТЪР

ПЪРВИ И ВТОРИ ЧУЖД ЕЗИК
Учебен маршрут „Тракийско наследство в Родопите”(4 дни):

Ден 1: Варна – Бургас – Сливен – Стара Загора – Хасково – Александровска гробница – Кърджали 
Ден 2: Кърджали - Природен феномен Каменната сватба– Перперикон /обиколка/ – Природен феномен Каменните гъби – Кърджали 
Ден 3: Кърджали – Татул – Златоград – Смолян – Пампорово 
Ден 4: Пампорово – Бачковски манастир –Асеновград – Пловдив – Варна 

ПРИМЕРНИ ЗАДАЧИ ЗА СТУДЕНТИТЕ ОТ СПЕЦИАЛНОСТ МТРБ ПО ВРЕМЕ НА УЧЕБНИТЕ МАРШРУТИ 

1. Да се събере следната полезна информация: работно време на музеите, входни такси, заведения за хранене (ориентировъчни цени), средства за подслон (ориентировъчни цени), рекламни материали (цени), предлагани сувенири (цени).
2. Да се съберат нагледни материали и да се приложат към отчета.
3. Да се планира анимация и да се оцени нейното реализиране по време на учебния маршрут.
4. Да се направи сравнение на маршрута с предходните 
· Да се анализират добрите страни и слабостите след провеждането му.
· Да се посочат учебните дисциплини, които допринесоха в най-голяма степен за изграждане на професионалните умения.
5. Препоръки 
УЧЕБНА ПРАКТИКА В ПЪТНИЧЕСКА АГЕНЦИЯ
Учебната практика в пътническа агенция е свързана с дисциплините „Пътнически агенции и транспорт в туризма“ и „Технология на обслужване в пътническите агенции и транспорта“, изучавани съответно във втори и трети семестър и се явява тяхно продължение за затвърждаване на теоретичните знания в практиката. Учебната практика в пътническа агенция е важен елемент от подготовката и спомага за бъдещата професионална специализация.
Целта на учебната практика в пътническата агенция е да се приложат теоретичните знания по туроператорска, агентска и транспортна дейност и да завърши технологичната част по “Технология на обслужването в пътническата агенция и транспорта” относно придобиването на професионални и практически знания, умения и навици. Прякото участие на студента в работата на туристическата агенция му осигурява възможност да се реализира като специалист в друг кръг дейности на туристическото обслужване.
В резултат на провежданата практиката в ПА студентите следва:
- да познават управленската структура и функциите на персонала и неговото развитие в кариерата; организацията и технологията на информационното, екскурзоводското и транспортното обслужване на туристите; технологията на калкулиране на туристическите пътувания и специалните мероприятия, организацията и технологията на продажбите; технологията на преговорите и сключването на договори и пр.
- да прилагат на практика знанията и уменията, получени в процеса на теоретичните занятия, като изградят практически навици по анализ на функционалната и отрасловата структура на ПА;
- да получат първоначална подготовка за самостоятелна професионална дейност в сферата на ПА.
Учебната практика се провежда изведено и завършва със защита на отчет и изпит.
Учебната практика се осъществява в поне две пътнически агенции – една голяма хендлинг агенция, представител на чуждестранен туроператор, и една туроператорска фирма тип полуангросист или детайлист. По време на учебната практика студентите са разделени в екипи по двама и се запознават с характера на работа в пътническата агенция, задълженията на служителите в офиса, туристическият продукт на фирмата, софтуера за предлагане на почивки и екскурзии онлайн, формиране на цена на организирано туристическо пътуване с обща цена (ОТПОЦ) с или без комисионна и т.н. Студентите изпълняват всички поставени им задачи в офиса, включват се в изпълнението на интерактивни задачи.
Отчетът се разработва по предварително зададен план и касае пътническата агенция, в която е осъществена практиката, като се прави опит да се класифицира агенцията, да се представи нейния туристически продукт, да се посочат новите продукти на фирмата за текущата календарна година, действа ли като агент при продажби на туристически продукт на други туроператори и т.н. Разработката е индивидуална и се предава по електронен път чрез платформата eLearn. 

Критерии при оценяване:
· Умения за анализ и използване на информация ;
· Приложение на знания от теория;
· Творческа активност – представяне на лично решение и мнение
· Умения за защита и излагане на собствено мнение, доводи и идеи;
· Умения за работа в екип. 

О Т Ч Е Т

На.............................................................................................................................................
Група ............................................ фак.№ ...................................

За проведена учебна практика през ІV семестър в туристическа фирма (пътническа агенция; туроператорски офис; туристически информационен офис; друго) ....................................................................................................................

1. Предварителни знания и подготовка за работата в туристическа фирма
2. Характеристика на фирмата
2.1. Седалище, адрес, телефон/факс, електронен адрес
2.2. Статут ( физическо, юридическо лице) – ООД, ЕАД, АД и др.
2.3. Собственост (принципал)
2.4. Регистрация
2.5. Управленска структура (по направления, отдели и звена) и ръководител на съответната структурна единица
2.6. МТБ (работни помещения и работни места; обзавеждане, техническо оборудване и др.)
2.7. Персонал (по вид образование, специалност, квалификация, пол, възраст, трудов стаж по специалността)
2.8. Ръководител на практиката
3. Предмет на дейност
3.1. Организация на продажбите на туристически услуги .
3.2. Организация на туристическо пътуване с обща цена (разработка на маршрут, калкулация на цената, реклама на маршрута, записвания, договориране с приемащата страна, уреждане на формалности, продажби на пътуването и на други услуги, застраховка на участници, екскурзоводско обслужване и др.) – описание с приложение на примерни образци
3.3. Организация на специално мероприятие (конференция, фестивал, културна проява, битово заведение, дегустация, пикник, спортно състезание, конкурс, среща по интереси, анимационна програма и др.). Примери и описание.
3.4. Организация на информационното обслужване и характеристика на информационния фонд на фирмата (описание)
3.5. Участие в организацията и провеждането на регионални, национални и международни туристически форуми (описание)
3.6. Други дейности, в които активно сте участвали (посочете вида им и ползата за вашето професионално развитие)
4. Клиенти и партньори на туристическата агенция:
4.1. Партньори (фирми, агенции и центрове от страната и чужбина, с които туристическата агенция работи)
4.2. Набиране на клиенти и грижа за тях (проследяване процеса на привличане на клиента, убеждаване в качествата на предлагания продукт, поемане на допълнителни ангажименти към клиента, провеждане на анкети и сондажи за качествата на получените услуги и др.)
4.3. Инициативи за създаване на постоянна клиентела и контрагенти
4.4. Лични и професионални качества на персонала (критерии за подбор на кадрите – общи и специфични; мотивиране и растеж на персонала)
4.5. Дейност на туристическата агенция по подготовката, квалификацията и преквалификацията на персонала
5. Рекламна дейност – състояние и развитие; приложете разработени от агенцията рекламни материали.
6. Примери за предлагани от туристическата агенция вътрешни и международни пътувания (по страни, маршрути, услуги, цени и др.)
7. Оценка на личното ви участие в дейността на туристическа агенция (професионални ползи и постигнати цели; необходими промени за постигане на конкурентност на предлагания продукт на туристическия пазар и др.)
8. Изводи и препоръки като заключение.

Забележки:
· Отчетът се изготвя в минимум 3 (три) до 4 (четири) печатни страници - Times New Roman, 12, space -1,5
· Предаването на отчета и защитата на учебната практика се извършват в определен срок.
· Студентите събират по възможност информация за всички посочени по-горе моменти и ги описват, като изразяват лично мнение и впечатления.

ПРАКТИЧЕСКИ ДЪРЖАВЕН ИЗПИТ 

Практическият държавен изпит се провежда, съобразно спецификата на предварително подбрана дестинация. Той има за цел да провери комплексните ви знания, умения и качества по специалността, както и способностите ви да работите в екип.

ПЪРВА ЧАСТ
Избор и подготовка на цялостен екскурзоводски продукт (маршрут), 
	Подготовката за изпита започва още в началото на шести семестър под ръководството на преподавателите по екскурзоводство и чужди езици. 
ВТОРА ЧАСТ
Реализация на цялостен екскурзоводски продукт (маршрут) на два чужди езика, с включени елементи на анимация по желание. 
	Оценяването на практическите умения се извършва по система от предварително изработени критерии:
· практическо изпълнение на поставената задача;
· професионално поведение;
· умения за работа в екип; 
· езикови умения на двата чужди езика.

	Държавните изпити по първи и втори чужд език се провеждат съгласно изискванията за изпит по чужд език и съдържат компоненти - четене с разбиране, граматически тест, превод от и на чужд език, есе или интервю по зададена тема и др. Подробна информация за изпита се дава от преподавателите по съответния език. В часовете по чужд език през шести семестър се осъществява подготовка за държавните изпит. 

ДНЕВНИК
ЗА УЧЕБНАТА ПРАКТИКА НА СПЕЦИАЛНОСТ "МЕНИДЖМЪНТ НА ХОТЕЛИ И РЕСТОРАНТИ" 

	Практическото обучение в Колежа по туризъм е изключително важно за професионалното формиране на бъдещите специалисти в сферата на хотелиерството и ресторантьорството.
	Целта на дневника за практическо обучение е да насочи студентите към основните задачи при различните видове практики и да им помогне да затвърдят придобитите знания и умения. Отговаряйки на поставените въпроси, попълвайки формулярите за самооценка, разработвайки приложенията и отчетите към всеки етап от практическото си обучение, студентите сами създават важно наръчник, което ще им служи не само през курса на обучение, а и след завършване на Колежа.
	По време на практическото обучение студентите ще имат възможност да:
· придобият практически умения за обслужване на гости в хотел, ресторант и бар;
· придобият знания и умения за работа с компютърни програми /ресторант и хотел/;
· придобият практически умения за предварителната и топлинната обработка на хранителните продукти;
· натрупат знания за водене и отчет на първична документация;
· се запознаят с устройството, действието и експлоатацията на машини с топлинно и хладилно действие (бен-мари, ловератор, кафе-машини, хладилници, ледогенератори, колдринг, апарати за бира и др.), както и с почистваща техника в сектор хотелско домакинство;
· се запознаят с дейността на звена в хотелския комплекс като: фронт офис, хотелско домакинство, храна и напитки  и др.;
· придобият професионален опит за организация на целия технологичен процес в хотела и ресторанта;
· усвоят умения за общуване в работна среда с ръководители, колеги и клиенти;
· изградят умения за самооценка и оценка;
· съпоставят теория и практика и формулират идеи както за подобряване на работата в съответния обект, така и за усъвършенстване на учебния процес;
· представят достойно Колежа по туризъм и работят за утвърждаване на неговия авторитет.
	В този процес важна роля играе ръководителят на практическото обучение, който:
· извършва разпределение на студентите в обектите; 
· осъществява постоянна връзка между студентите, работодателите и колежа;
· подпомага, контролира и насочва студентите чрез предварителни инструктажи, ежедневни посещения, дискутиране на проблеми;
· съдейства за решаване на евентуални конфликти;
· оценява практиката на студента.
	Отговорите, които давате в дневника да бъдат насочени за базовия обект и да не бъдат едносрични. Проведената базова практика за всеки семестър се защитава пред ръководителя на практиката. Защитата се провежда една седмица след приключване на практиката, на определена от ръководителя дата.

РАЗПРЕДЕЛЕНИЕ НА ЧАСОВЕТЕ

	Учебната практика с отделните групи се провежда по предварително утвърден график, придружен с поименен списък и разпределение на студентите по обекти.

	Семестър
	Тема на практиката по семестри
	Редовно
обучение
	Задочно
обучение

	ІІ
	Кухненски блок
	30 ч.
	15 ч. 

	ІІІ
	Търговска зала - обслужване и организиране на събития
	30 ч. 
	15 ч. 

	IV
	Хотел – фронт офис и хотелско домакинство
	30 ч. 
	15 ч. 

	V
	Бар
	30 ч. 
	15 ч. 


		
	След приключване на практиката през съответния семестър се провежда защита по график, изготвен от ръководителя на практиката. Студентите се оценяват по критерии, посочени в дневника и получават текуща семестриална оценка по шестобалната система.
		Критериите за текуща оценка на учебната практика по семестри са съобразени с правилата за оценяване на знанията и уменията на студентите, приети на заседание на АС на ИУ-Варна.

МЕТОДИКА ЗА ОЦЕНЯВАНЕ
	
	Текущата оценка се формира от:
1.  Представяне на студента на работното място – общо 60 т.
· спазване на изисквания за облекло - 10 т.
· спазване на трудова дисциплина - 10 т.
· изпълнение на поставени задачи в обекта - 25 т.
· оценка на работодателя за работата на студента - 15 т.
	Студент, получил до 45 точки за седмицата, се оценява с крайна текуща оценка слаб и трябва отново да проведе базовата практика.
2.  Оформяне на дневника за учебна практика – общо 20 т.
3. Защита на проведената учебна практика пред водещия преподавател – общо 20 т. Защитата се провежда под формата на устно изпитване.
	


IІ СЕМЕСТЪР

Практика в кухненски блок

През втория семестър вашата практика ще протече в кухненския блок на заведение за хранене и напитки. Вие ще имате възможност да разширите и обогатите своите знания за отделните звена в кухненския блок, функционалните връзки между тях и тяхното обзавеждане, както и технологичния процес при приготвяне на кулинарна продукция и за организацията на труда на кухненския персонал.
За да бъде вашата практика пълноценна ви предлагаме следните задачи за наблюдение, изпълнение и писмено отразяване в настоящия дневник:
	Наименование на фирмата:
Адрес на фирмата:
Ръководител на обекта:
 	
	ЗАДАЧА 1:
	Запознаване със складовете и подготвителните помещения към кухненския блок.
	ВЪПРОСИ:
1. Опишете с какви складови и подготвителни помещения разполага вашият обект?
2. Какво е обзавеждането на отделните складови помещения /за всяко помещение поотделно/?
3. При какви условия /температура, влажност /се съхраняват отделните групи хранителни продукти и в какви съоръжения?
· зеленчуци
· месо
· месни продукти
· мляко и млечни продукти
· риба
· птици
4. Опишете оборудването на отделните подготвителни помещения?
5. Каква е последователността на технологичния процес при предварителната обработка на зеленчуци?
6. Каква е спецификата при съхранение на полуфабрикатите преминали обработка в ресторанта и какво е тяхното предназначение
	
	ЗАДАЧА 2:
	Запознаване с работата в студена, топла и сладкарска кухня (ако има в обекта)
	ВЪПРОСИ:	
1. Какви декорации се използват при оформяне на студените предястия (продукти и форми на нарязване)?
2. Кои салати са най-често предпочитани от клиентите и кои са според вас причините за това?
3. Какви сосове (студени и топли) се приготвят в обекта и как се комбинират с предлаганите ястия?
4. Какъв е асортиментът на студените предястия, предлагани в обекта?
5. Какъв е асортиментът на предлаганите безмесни ястия и според вас съобразен ли е с потребителското търсене?
6. Избройте предлаганите аламинути (пържени и печени) в обекта.
7. С какви машини и съоръжения е оборудвана топла кухня?
8. Има ли потребителско търсене на диетични ястия и какво е тяхното предлагане?
9. Групирайте предлаганите десерти в следните групи:
· кухненски		
· сладкарски			
· замразени

	ЗАДАЧА 3:
	Запознаване с организацията на труда в кухненския блок.
	ВЪПРОСИ:
1.  Какви са задълженията и отговорностите на отделните категории кухненски персонал?
· главен готвач
· готвач
· помощник готвач
2.  Какви мерки са предвидени в кухненския блок за обезпечаване на безопасни условия на труд за персонала, вкл. в извънредни, епидемиологични обстановки?
3.  Какви технологични процеси се извършат в кухненския блок – сотиране, гратиниране, поширане, варене и др?Кой, кога и как провежда инструктаж по охрана на труда на кухненския персонал?
4.  Има ли в обекта и какви са писмените инструкции за безопасна работа с машини, съоръжения и материали?
5.  Какви препарати се използват за дезинфекция на трапезната посуда?
6.  Опишете процедурите, които се извършват в кухненския блок според изискванията на НАССР-системата?
7.  Относно кои критични опасности по отношение безопасността на храната има поставени инструкции на видно място в кухненския блок?
8.  Правят ли се промоции на кулинарна продукция, какви и по какви поводи?
ПРИЛОЖЕНИЯ
1.  Направете функционална схема на кухненския блок (помещенията и връзката между тях).
2.  Две избрани от вас рецепти за кулинарна продукция.

ІІI СЕМЕСТЪР

Технология на обслужване в ресторант

	През ІІI семестър вие ще влезете за първи път в Търговска зала (ТЗ) на Заведение за хранене като член на обслужващия персонал. Ще трябва да приложите знанията, усвоени от лекциите и упражненията и бързо да придобиете умението да работите в действащ обект, в присъствието  на гости. От вас ще се очаква да подготвите ТЗ за посрещане на клиенти за закуска, обяд и вечеря; да сортирате необходимия инвентар в офиса и сервитьорските шкафчета, да извършвате помощни операции в процеса на обслужването, като подпомагате работата на постоянният сервитьорски състав и преминаване към индивидуално обслужване на клиенти; да помагате при зареждането на блок-маса и изучите необходимите документи; да придобиете умения за работа със съответната система за маркиране; да се запознаете с документацията и отговорността за материалната база в ресторанта; да развивате личните си качества като член на обслужващия персонал и умения за работа в екип. Допълнително, учебната практика в ресторант се осъществява за:
1.  Придобиване на знания по отношение организацията на работа при различните форми на сервиз – „Банкет”, „Специални случаи”, ,,Кетъринг система“ и различни форуми 
2.  Основни правила при подреждане на гости на банкетна маса.
3.  Запознаване с правата и задълженията на управителя и отговорника на ТЗ в ресторанта и с всички отчетни документи

Наименование на фирмата:
Адрес на фирмата:
Ръководител на обекта:
	
	ЗАДАЧА 1:
	Запознаване с вид, интериор, оборудване и складова база на ресторанта за провеждане на учебната практика.
	ВЪПРОСИ:
1. Изгответе организационна структура за работа в базовия обект и анализирайте дали е подходяща за работа според вас.

	ЗАДАЧА 2:
Запознаване с личната подготовка на обслужващия персонал за започване на работа и участие в инструктажа преди започване на работа.
	ВЪПРОСИ:
1.  Провежда ли се инструктаж на сервитьорите в обекта преди започване на работа? От кого и какво включва той? Ефективен ли е?
2.  Каква е личната подготовка на сервитьора?

	ЗАДАЧА 3:
Запознаване с:
· оборудването и обзавеждането на офиса и ТЗ на базовия обект;
· системата на маркиране и начина на отчитане на реализирания стокооборот;
· подготовка на инвентара за закуска, обяд и вечеря за обслужването на гости в ТЗ.
ВЪПРОСИ:
1.  Какви са задълженията на сервитьорите при предварителна подготовка на офиса и ТЗ?
2.  Предлага ли се закуска в обекта, в който практикувате и каква е формата на обслужване?
3.  Какви са различията при подготовката на масите за “А ла карт” /свободна консумация/ и по предварително уточнено меню /за закуска, обяд и вечеря/?
4.  Каква система за маркиране се използва в базовия обект и ефективна ли е тя?

	ЗАДАЧА 4:
Организация на обслужване на гости на закуска, обяд и вечеря чрез “Шведска маса” - подготовка на ТЗ и зареждане на блок-маса и отчитане.
	ВЪПРОСИ:
1. Каква е отчетността при обслужване на “Шведска маса” в обекта?
2. Начини на предлагане на ястия и напитки при “Шведска маса”. 
3. Какви специални менюта се предлагат в обекта?

ЗАДАЧА 5:
Посрещане и настаняване на гости в ТЗ; поднасяне на лист-меню и вземане на поръчка.
		ВЪПРОСИ:
1.  Какви видове менюта предлагат в базовия обект?
2.  Как се извършва посрещане и настаняване на гостите?
3.  Какъв е начинът на поднасяне на лист-менюто и вземане на поръчка?
4.  Каква е организацията на обслужване в ТЗ? (бригадна, индивидуална или друга форма)

	
ЗАДАЧА 6:
Запознаване с начините на сервиране:
· на безалкохолни, аперитивни напитки, бира и различни видове вина;
· студени предястия; супи; топли предястия; основни ястия; междинни ястия; десерти и плодове
	ВЪПРОСИ: 
1.  Какви безалкохолни напитки се предлагат в обекта? Избройте ги според предпочитанията на гостите и потребителското търсене.
2.  Какъв е асортиментът от аперитивни напитки, предлагани в базовия обект и с каква температура се сервират? Какви форми на предлагане се използват?
3.  Какъв е асортиментът от вина и как се предлагат в обекта? Направете класификация на предлаганите вина според изискванията за съставяне на меню.
4.  Студени предястия - съдове, в които са оформени и начини на сервиране. С кои алкохолни напитки най-добре се съчетават?
5.  Супи - съдове в които се оформят и начини на сервиране. Какви подправки и притурки ги придружават и как се сервират?
6.  Топли предястия - съдове, в които се оформят и начини на сервиране? С
    какви напитки най-добре се съчетават?
7.  Основни ястия - съдове, в които се оформят и начини на сервиране? Има ли атрактивни моменти при сервирането им? Какви напитки най-често придружават сервирането на основни ястия?
8.  Междинни ястия - специфични особености при сервирането им?
9.  Задоволяват ли търсенето предлаганите десерти и плодове в базовия обект? Правилно ли са подредени десертите и плодовете в менюто? Кой е най-търсеният десерт или плод и защо?

	ЗАДАЧА 7:
Обслужване на гости “А ла карт” - атрактивни форми на сервиз и работа в екип (бригада).
	ВЪПРОСИ:
1.  Каква е организацията на работа и първоначалното зареждане в ТЗ?
2.  Какви фламбирани специалитети предлагат в обекта? Има ли специално оборудване в ТЗ?
3.  Каква анимация се предлага в заведението?

	ЗАДАЧА 8:
	Организация и обслужване на гостите при система “Ол инклузив”
	ВЪПРОСИ:
1.  Каква е организацията на технологичния процес?
2.  Какви са системите за контрол и отчет?
	ЗАДАЧА 9:
Запознаване с формата на приемане и издаване на бельо и консумативи, водене на съответната документация.
	ВЪПРОСИ:
1.  Удачен ли е прилаганият график за получаване на бельо и консумативи? Правилно ли се съхранява употребяваното и неупотребявано бельо?  
2.  Документация и начин на водене.
	
	ЗАДАЧА 10:	
Запознаване с работата на управителя и ОТЗ на ресторанта.
	ВЪПРОСИ:
1. Как мениджърският екип извършва набор, подбор и назначаване на персонала?
2. Как управителят организира встъпителното обучение; как осъществява контрол – санкционира или стимулира своите служители?
3. Каква е ролята на управителя за подготовка на МТБ при откриване на обекта за експлоатация?
4. Какъв е текущият контрол при стопанисване на МТБ и опазване на имуществото?
5. Каква е ролята на управителя при снабдяване с хранителни продукти и напитки и консумативи?
6. Как реагира управителят при екстремни ситуации (аварии, пожар)?
7. Какви форми се използват за проучване на потребителското търсене и какви решения се вземат за повишаване удовлетвореността на клиентите?
Делегирани ли са права на сервитьорите при оплакване от клиентите?
8. Какви са задълженията на ОТЗ в ресторанта?
9. Какво включва и от кого се изготвя пълният финансов отчет за деня?

ЗАДАЧА 11 (В случай че практиката е включвала обслужване на специални събития):
Обслужване на гости при специални събития и случаи - запознаване с офертата и организацията на работа за съответното събитие и случай, подготовка на ТЗ и зареждане на банкетната маса или бюфет.
	ВЪПРОСИ:
1. Каква е организацията на работа и какво обслужване се извършва при банкет или друга форма – коктейл, фуршет? 
2. Какви видове бюфети бяха подготвени съгласно офертата?.
3. С колко персонал се реализира конкретната оферта в обекта?

	ЗАДАЧА 12:
Обслужване на гости при ,,Кетъринг система,, – запознаване с офертата и организацията на работа при съответния случай, подготовка на ТЗ или градина, бряг и т.н. и зареждане на  различните бюфети.
ВЪПРОСИ:
1. Каква е организацията на работа и какво обслужване се извършва при “Кетъринг система” (Опишете по конкретна оферта от обекта)
2. Какви видове бюфети бяха подготвени съгласно офертата?.
3. Какви транспортни средства и съдове използва кетъринговата фирма? Отговарят ли на санитарно хигиенните изисквания?
4. С колко персонал се реализира конкретната оферта в обекта?

	ЗАДАЧА 13:
Обслужване на гости при различни форуми (конференции, кафе-паузи, презентации и др.), запознаване с офертата и организацията на работа при съответния случай, подготовка на ТЗ или фоайе и предлагането на храна и напитки. 
	ВЪПРОСИ:
1. Каква е организацията на работа и какво обслужване се извършва на участници в съвещания, конференции, симпозиуми, конгреси и делови срещи? 

[bookmark: _heading=h.bjeqfenjay1x]ПРИЛОЖЕНИЯ
1.  Съставен от вас вариант за ежедневно меню на обекта.
2.  Собствен график за работното време на обслужващия персонал в ТЗ, съпоставен според действащия.
3.  Оферта/описание от специално мероприятие (банкет, фуршет, коктейл, Кетъринг събитие, кафе-пауза, семинар, презентация, конгрес и др.), реализирани по време на Вашата практика в обекта.

ІV СЕМЕСТЪР

Практика в хотел (фронт-офис и хотелско домакинство)

	Учебната практика през четвърти семестър представлява изключително важен компонент от подготовката ви като бъдещи специалисти в сферата на туризма и хотелиерството. В рамките на тази практика ще имате възможност да се потопите в реална работна среда, да приложите знанията, натрупани по време на лекции и семинарни упражнения по дисциплината „Технология на обслужването в хотела“, както и да ги обогатите чрез наблюдение, участие и взаимодействие с професионалисти от индустрията.
	Целта на практиката е да придобиете не само умения за конкретни оперативни дейности, но и да развиете усет за организация, професионално поведение и внимание към детайла — качества, които са от съществено значение в обслужването на гости и в поддържането на висок стандарт на хотелските услуги. Вашата ангажираност, активност и готовност да се учите ще бъдат забелязани и ще окажат пряко въздействие върху начина, по който екипът на хотела ще ви приеме и подпомогне по време на стажа ви.
	Практиката ще се осъществи в двете ключови функционални звена на хотела:
· Фронт офис (Приемен блок) – където се осъществява директният контакт с гостите и се управляват процесите по резервация, регистрация, настаняване, отчетност и комуникация с останалите отдели;
· Хотелско домакинство – звеното, отговорно за чистотата, уюта и поддръжката на стаите и общите части в хотела, както и за снабдяването с хигиенни материали и прането на бельо.
	В хода на стажа ще се запознаете с ролята и отговорностите на длъжности като администратор, пиколо, резерватор, камериер, домакин и други ключови позиции, допринасящи за добрата репутация и ефективната работа на един хотел. Това ще ви позволи да добиете реална представа за ежедневната динамика на хотелската дейност и ще ви помогне да изградите професионална нагласа и практически умения, които ще ви бъдат полезни в бъдещата ви кариера.

Организация на работата по време на практиката
Настоящият дневник включва поредица от конкретни практически задачи, които ще изпълнявате по време на вашата практика в реална хотелска среда. Задачите са структурирани по функционални зони и са ориентирани към наблюдение, участие и анализ на реални работни процеси.


Наименование на фирмата (хотел, хотелски комплекс и др.):
Адрес на фирмата:
Ръководител на обекта:

ЗАДАЧА 1
Общо запознаване с хотелската сграда и нейните функционални зони
Въведение:
Първото впечатление от един хотел се оформя още при влизане в сградата и е пряко свързано с неговата архитектура, интериор и функционално разпределение. Познаването на структурните и инфраструктурни характеристики на обекта, в който се провежда практиката, е основа за разбиране на цялостната организация на хотелиерската дейност. Тази задача има за цел да развие наблюдателност и аналитичност у студентите, чрез което те да направят обоснована преценка относно функционалността, удобството и съответствието на хотелската сграда с нормативните изисквания и очакванията на клиентите.
Въпроси за наблюдение и анализ:
1. Какви са основните характеристики на хотелската сграда – етажност, вид на конструкцията, брой входове, архитектурен стил?
2. Как са разположени общите части – рецепция, фоайе, лоби бар, асансьори, стълбища?
3. Какви типове хотелски стаи има (единични, двойни, апартаменти и др.) и колко на брой са те?
4. Какви заведения за хранене и развлечения функционират на територията на хотела?
5. Какви помещения са отделени за спорт, релакс и спа процедури?
6. Има ли конферентни зали и бизнес зони? Опишете тяхното местоположение и капацитет.
7. Какви са техническите и комуникационни системи в хотела – Wi-Fi, системи за сигурност, сигнализация и др.?
8. Съответства ли инфраструктурата на категорията на хотела?
9. Забелязвате ли пропуски или несъответствия с нормативните изисквания? Опишете ги.

ЗАДАЧА 2
Запознаване с дейността на фронт офиса и резервационната система
Въведение: 
Фронт офисът е визитната картичка на всеки хотел. Той обединява дейности, свързани с посрещане, регистриране, настаняване и обслужване на гостите. Работата в този отдел изисква висока култура на общуване, организационни умения и владеене на хотелски софтуер. В тази задача студентите ще наблюдават организацията и технологията на работа в Приемния блок, с фокус върху комуникацията с гостите и използването на системата Clock PMS.
Въпроси за наблюдение и анализ:
1. Как е структурирана организацията на работа във фронт офиса? Направете схема на длъжностите и подчинението между тях.
2. Какви са задълженията на рецепциониста, портиерите, пиколата и другия персонал?
3. Как е организирано работното време на екипа?
4. Какви документи се използват за регистрация и настаняване на гостите?
5. Каква информация се подава от фронт офиса към другите отдели (домакинство, ресторант, технически отдел и др.)?
6. Как функционира резервационната дейност в Clock PMS – как се създават, редактират и анулират резервации?
7. Как се води отчетността и се приключва денонощието чрез софтуера?

ЗАДАЧА 3
Процеси по настаняване, обслужване и изпращане на гостите. Отчетност.
Въведение:
Настаняването на гостите е моментът, в който се създава първото лично впечатление от обслужването. Затова е важно всеки етап – от подготовката, през посрещането и регистрацията, до изпращането – да бъде структуриран и професионално организиран. В настоящата задача студентите ще проследят тези процеси, ще се запознаят със стандартите за обслужване и документацията, която ги съпровожда.
 Въпроси за наблюдение и анализ:
1. Какви стандарти за външен вид и поведение се изисква да се спазват от служителите на фронт офиса?
2. Как се подготвя хотелът за приемане на организирани групи или индивидуални туристи?
3. Как се осъществява процесът по регистрация и настаняване на гостите?
4. Каква информация се предоставя на гостите при настаняване?
5. Прилага ли се вътрешен кредит? Как се управлява той?
6. Каква отчетна документация се използва във фронт офиса?
7. Как се изготвя хотелски регистър?
8. Как се подава справка към ЕСТИ?
9. Какви са процедурите по напускане и финализиране на сметките на гостите?
10. Използва ли се система за измерване на удовлетвореността? Каква?


ЗАДАЧА 4
Допълнителни услуги в хотела – асортимент, организация и реклама
Въведение:
Допълнителните услуги допринасят за създаването на цялостно преживяване на госта и осигуряват допълнителни приходи за хотела. Те варират от СПА и спортни съоръжения до бизнес услуги и анимация. Чрез тази задача студентите ще анализират какви услуги се предлагат, как се организират, рекламират и отчитат.
Въпроси за наблюдение и анализ:
1. Какви допълнителни услуги се предлагат в хотела? Приложете ценоразпис или оферти.
2. Съответства ли предлагането на допълнителни услуги на категорията на хотела?
3. Как и къде се рекламират тези услуги?
4. Къде може гостът да получи информация за предлаганите услуги?
5. Как е организирано предлагането на спорт, развлечения, СПА и бизнес услуги?
6. Какви специални събития се организират (конференции, празници, анимация и др.)?

ЗАДАЧА 5
Обслужване на VIP гости
Въведение:
VIP гостите имат специфични очаквания и обслужването им изисква дискретност, внимание към детайла и персонализиран подход. Хотелът трябва да бъде подготвен както логистично, така и комуникационно за тяхното посрещане. Целта на задачата е студентите да проследят как се осъществява работата с тези гости и какви различни от стандартните процедури се прилагат  според техните нужди.
Въпроси за наблюдение и анализ:
1. Как се определят VIP гостите в конкретния хотел?
2. Как се организира посрещането, престоят и изпращането им?
3. Как се информират отделните звена за пристигането им?
4. Какви допълнителни елементи се включват в подготовката на стаята им?
5. Има ли система за регистриране на предпочитания, вкусове и изисквания?

ЗАДАЧА 6
Организация и координация в отдел „Хотелско домакинство“
Въведение:
Хотелското домакинство е основен стълб в осигуряването на хигиена, уют и последователно обслужване в хотела. Добрата координация между длъжностите и с останалите отдели гарантира безпроблемно обслужване на гостите. Задачата насочва вниманието на студентите към вътрешната структура на отдела и механизмите за ефективно взаимодействие.

Въпроси за наблюдение и анализ:
1. Каква е организационната структура на персонала в домакинството?
2. Какви са задълженията на всяка длъжност – домакин, старша камериерка, контрольор, камериерки?
3. Как се координира работата с рецепция, технически отдел, перално стопанство, снабдяване?

ЗАДАЧА 7
Организация на труда и материално-техническа база в отдел „Хотелско домакинство“
Въведение:
Отдел „Хотелско домакинство“ е ключово звено в осигуряването на комфорт, хигиена и поддръжка на хотелските помещения. Практическото запознаване с организацията на труда, начините на снабдяване и управлението на хигиенните ресурси ще помогне на студентите да разберат важността на добрата логистика, навременното обслужване и контрола върху консумативите.

Въпроси за наблюдение и анализ:
1. Как се разпределят ежедневните задачи между различните длъжности?
2. Колко и какви складове има в хотела? Къде се намират?
3. Как се организира снабдяването с чисто бельо, препарати и консумативи?
4. Каква е ролята на камериерските офиси на етажите?
5. Какво съдържа една камериерска количка и как е организирана?
6. Кой води отчетност за използваните материали и как?

ЗАДАЧА 8
Хигиенизиране и зареждане на стаи и общи помещения
Въведение:
Чистотата в хотела е едно от първите и най-устойчиви впечатления на госта. Затова технологията на почистване и стандартите на хигиена трябва да се спазват стриктно. Тази задача дава възможност на студентите да проследят и разберат последователността и отговорността при почистване на хотелски стаи и общи помещения.

Въпроси за наблюдение и анализ:
1. Каква е последователността при почистване на хотелска стая?
2. Какво включва стандартното зареждане на стая за нов гост?
3. Колко време отнема почистването на различни типове стаи?
4. Как се поддържат общите части – коридори, лобита, тоалетни?
5. Как се процедира с  изгубените и забравени вещи?
6. Как се сигнализират и регистрират технически повреди?
7. Има ли в хотела перално стопанство? Как работи то?
8. Как се предлагат услугите пране и химическо чистене на гостите?

V СЕМЕСТЪР

Технология на обслужване в бар

	Целта на вашата учебна практика в V семестър е да се запознаете с различните видове барове, с техния интериор, оборудване, с предлагания асортимент от напитки, коктейли, ядки, закуски и десерти.
	По време на практиката вие имате възможност да:
· натрупате професионален опит за организация на целия технологичен процес в зависимост от специфичността на  бара;
· придобиете практически умения за обслужване на гости в  бар; 
· придобиете практически умения за приготвяне на коктейли;
· работите със специализиран софтуер; 
· усвоите знания за водене на отчет и на първична документация;
· се запознаете с устройството, действието и експлоатацията на машини и съоръжения; както и барманския инструментариум. 
	Придобитите в края на практиката знания и умения, както и изучаването на дисциплината “Организация и технология на обслужването в бар”, ще разшири възможностите ви за реализация след завършването на колежа.

	Наименование на фирмата (заведението, бара):
	Адрес на фирмата:
	Ръководител на обекта:
	
	ЗАДАЧА 1:
	Запознаване с вид, интериор, оборудване и складова база на бара за провеждане на базовата практика.
	ВЪПРОСИ:
1.  Опишете вида, интериора, оборудването, складовата база и подготвителните помещения на базовия обект.
2.  Какъв е барманският инструментариум в обекта и достатъчен ли е за приготвяне на предлаганите коктейли.

	ЗАДАЧА 2:
Организация на работа в базовия обект.
	ВЪПРОСИ:
2.  Изгответе организационна структура за работата в базовия обект и анализирайте дали е подходяща според вас
3.  Изгответе заявка за напитки (алкохолни и безалкохолни), плодове и ядки.
4.  Опишете задълженията на бармана по предварителната подготовка за започване на работа, както и при обслужването на гостите в базовия обект и направете анализ за начина му на работа.
5.  Каква е формата на обслужване в обекта?
6.  Видове менюта, предлагани в бара.
7.  Описание на начина на контрол на работа в базовия обект.

	ЗАДАЧА 3:
	Запознаване с асортимента от напитки, ядки и закуски, предлагани в бара.
	ВЪПРОСИ:
1.  Какви напитки и сокове се предлагат в бара, в който практикувате? Опишете начина им на поднасяне.
2.  Какви закуски, деликатесни ястия и ядки се предлагат в бара и какъв е начинът им на сервиране?
3.  Какви видове десерти и плодове се предлагат и по какъв начин се поднасят?
4.  Опишете начина на контрол на качеството на предлаганите ястия и напитки.

ЗАДАЧА 4:
Запознаване с различните видове коктейли, приготвени и предлагани в бара.
	ВЪПРОСИ:
1.  Опишете видовете къси коктейли, предлагани в базовия обект – начин на приготвяне, оформление и поднасяне.
3.  Опишете видовете дълги коктейли, предлагани в базовия обект – начин на приготвяне, оформление и поднасяне
4.  Видове „топли” коктейли – начин на приготвяне, оформление и поднасяне
5.  Предлагани коктейли от групата „пус-кафе” - начин на приготвяне, оформление и поднасяне
6.  Какви коктейли – екзотични на шампанска основа, се предлагат в бара – начин на приготвяне, оформление и поднасяне
	
	ЗАДАЧА 5:
Запознаване с отчетността и първичните документи в обекта.
	ВЪПРОСИ:
1.  Каква е системата за маркиране в бара – предимства и недостатъци.
2.  Видове документи и работа с тях при получаването и движението на стоката
3.  Изготвяне на дневен финансов отчет и приключване на системата за маркиране – кой я извършва и по какъв начин

	ПРИЛОЖЕНИЯ
Описание на съставките и технологията на приготвяне на три коктейла от базовия обект, тяхното оформление и начин на поднасяне

ЛИТЕРАТУРА 
1. Алексиева Й, Ст. Стамов. Сервиране и барманство. София: Матком, 2003.
2. Анберк, С. Наръчник на нюйоркския барман. София, 2002.
3. Вдовичин Г. Въведение в барманството. Бургас: Димант, 2000. 
4. Зигел, С., Х. Ленгер и к-в. Барманство – напитки, ястия, организиране и функциониране на бара. София: Дионис, 2005.
5. Кръстева, Ат. Коктейл бар. Варна: Бряг – принт, 1993.
6. Кръстева, Ат. Коктейл бар. Варна: Славена, 2004.
7. Кънчева, Н. и кол. 292 коктейла и напитки. София: Колхида, 1996.
8. Сидни, Ч. Коктейли : 400 рецепти. София: Техника, 1994. 

ПРАКТИЧЕСКИ ДЪРЖАВЕН ИЗПИТ ЗА МХР

1. 	Подготовка за изпита
	Всяка група избира тема за провеждането на държавния практически изпит в срок до 28 февруари на съответната учебна година, след съгласуване с определения ръководител на изпита. Списъкът на темите на съответните групи се утвърждава от ръководител катедра „Туризъм” съгласно приложение № 1 .
	В края на инструкцията са предложени примерни теми за държавен практически изпит – виж  приложение №2 
	По време на подготовката за изпита се провеждат периодични консултации с преподавателите по технологичните дисциплини и неговия ръководител. Задължително е всяка група да сформира екип по организиране и провеждане на изпита, с който да се правят срещи и обсъждания.  
	Офертата по избраната тема се изготвя писмено и включва следните раздели:
1) Заглавна страница с наименованието на темата, изготвена съгласно приложение № 3
2) Списък на групата с трите имена и факултетни номера
3) Подробен сценарий за провеждане на изпита, включващ и анимационната програма
4) План-график със срокове и отговорници за изпълнение на отделните задачи по подготовка на изпита (напр. закупуване и доставка на продуктие,  украса на залата, изготвяне на поканите и т.н.)
5) Описание на менюто 
· рецепти на отделните компоненти в менюто (необходими продукти за 10 порции и технология на приготвянето им)
· калкулация за определяне цената на един куверт
· списък на необходимия инвентар и посуда за провеждане на тематичният изпит /трапезният инвентар се получава от отговорното за него лице в Колежа в деня преди изпита, а необходимият кухненски инвентар, от преподавателя по технология на кулинарната продукция по предварително изготвен списък. 
6) Проект за образец на покана за гостите, визитки за гостите и меню за масите
7) Списък на необходимите технически и технологически средства за провеждане на изпита (напр. уредба с микрофон за озвучаване на залата, видеокамера, видео уредба, кафе-машина, тостер, фритюрник и др.)
8) Схема на разположение на масите в зала    
	Офертата с посочените раздели и елементи трябва да бъде разпечатана и оформена в папка, която се предава на ръководителя на изпита до 25 април на съответната учебна година. В същият срок се изготвя рекламен плакат за  тематичният изпит, който се поставя на информационното табло в колежа.


2. Провеждане на изпита
Изпитът се осъществява като практическа презентация на изготвената оферта.
	Всеки изпит се провежда в отделен ден за всяка група по график, утвърден със заповед на Директора на Колежа. Местата за провеждане са кабинет по сервиране в Колежа или обекти от сферата на туризма – хотели, хотелски комплекси, ресторанти в хотели и други ЗОХ. 
	Разпределението на практическите задачи за всеки студент се осъществява от ръководителя на изпита с участието на груповия отговорник и екипа по организиране на изпита.
	Подготовката за презентацията на офертата е от 2 до 4 часа, а самата презентация е с продължителност не повече от 2-2,5 часа.
	Оценяването на практическите умения се извършва по система от предварително изработени критерии:
· практическо изпълнение на поставената задача - 70 точки 
· външен вид и професионално поведение, съгласно професионални изисквания и конкретната оферта / тема   - 10 точки
· умения за работа в екип - 20 точки

ВНИМАНИЕ: Допълнителни инструкции за провеждане на държавния практически изпит могат да бъдат изготвени в случаите на извънредни мерки за безопасност и епидемиологични ситуации. 

	Окончателната оценка се формира като комплексна от трите части на държавния практически изпит, както следва:
1. Участие в предварителната подготовка за изпита - 30% (0,3)
2. Практическо изпълнение на офертата - 70% (0,7)
Оформянето на оценката за всеки отделен елемент от изпита става съгласно Правилника за оценяване на знанията, уменията и компетентностите на студентите в Икономически университет-Варна.








Приложение №1

ЗАЯВКА
за провеждане на държавен практически изпит

1.  Група..........; брой студенти:...........; уч.година:................

2.  Дата на провеждане:........................................................

3.  Тема:.............................................................................................

.......................................................................................................


Отговорник за държавния изпит:..................................................

Преподавател по технология на обслужване в ресторанта: 

.................................................................................................................
					(име и подпис)

Дата:			Одобрил: 
						(ръководител катедра „Туризъм“)














Приложение №2

ПРИМЕРНИ, НО НЕЗАДЪЛЖИТЕЛНИ ТЕМИ 
ЗА ДЪРЖАВЕН ИЗПИТ

1. Традиционни празници, свързани с българските обичаи, фолклор и поверия
2. Традиционни празници, свързани с обичаи в други държави, други религии, етноси и култури
3. Детски празник
4. Младежки празник
5. Празници свързани с морето и лятото
6. Чуждестранна кухня





										Приложение № 3
Образец за титулна страница на офертата за практическия държавен изпит

ПРАКТИЧЕСКИ ДЪРЖАВЕН ИЗПИТ

Дата:........................					

Специалност: “Мениджмънт на хотели и ресторанти”        

Група:................

Т е м а:
.....................................................................................................
.....................................................................................................

							Комисия: 
Председател
Членове:
1.
2.
3.

ЛЕТЕН ПРОИЗВОДСТВЕН СТАЖ

Съгласно учебния план на специалностите МТРБ и МХР за ОКС „Професионален бакалавър“ в Колеж по туризъм - Варна за редовно и задочно обучение е необходимо провеждането на практическо обучение – задължителен летен производствен стаж след II-ри, летен (след първа учебна година) и IV-ти, летен семестър (след втора учебна година).
Срокът на практическото обучение е 45 календарни дни или 240 часа (през месеците юни, юли и август).
Формата на контрол е защита на летен стаж с оценка. Защитата се провежда пред преподавател, определен като отговорник за летният стаж на административната група. Ръководителите на практическото обучение са представени в профилите на студентите в платформата eLearn.
Защитата на летния стаж става с отчет за проведената дейност от студента по време на стажа, разработен по предварително зададени указания. Организациите, в които може да бъде проведен летният стаж следва да са от сферата на туризма, развлекателният бизнес и свободното време и е препоръчително за: 
· Специалност МТРБ да бъдат туристически и транспортни фирми (пътнически агенции, туристически информационни центрове, музеи, галерии, атракционни паркове, круизни компании, фирми от индустрията на развлекателния бизнес и свободното време, вкл. атракционни паркове, фирми за организиране на събития, музеи, галерии и др.).
· Специалност МХР да бъдат фирми от хотелиерството и ресторантьорството, търговски центрове, компании за обслужване на клиенти, круизни компании
Датите за провеждане на защитата на практическото обучение сe определят съобразно график, утвърден от Директор на Колеж по туризъм – Варна през месец октомври и ноември по време на учебната година.
Студентите имат право на редовна и поправителна сесия. 
След 30-ти септември до датите за защита на летния стаж студентите трябва задължително да попълнят информационен лист онлайн. Линк към този информационен лист има качен в профилите в платформата е-обучение на ръководителите на задължителното практическо обучение (летен стаж). Отчитането става задължително чрез платформата UEBN. 
	Подробни указания за организирането, провеждането и отчитането на летния стажа са подробно описани в следващите точки.

1. Намиране на организация - работодател, в която да се проведе летния стаж
· Посетете Дни на кариерата, които се организират в ИУ-Варна през март
· Разгледайте раздел „Кариери“ в сайта на Колежа
· Потърсете информация на специално предназначените табла в Трети корпус за представяне на фирми и техните работни позиции
· Потърсете съвет от тютора на вашата група, преподаватели по специални и практически дисциплини, ваши колеги относно възможността за намиране на организация, в която да се проведе летния стаж.
· Проверете в Кариерния център на Икономически университет - Варна. Колегите от Центъра поддържат база данни с адреси на организации, които в момента имат свободни места и са подходящи за студенти с икономически профил.
· Потърсете в UEBN – Мрежа за сътрудничество с бизнеса като се регистрирате https://uebn.ue-varna.bg

2. Документи, свързани с провеждането и отчитането на летния стаж
2.1. Документи, необходими за защитата на летния стаж, след приключването му, които са на разположение в UEBN:
· Отчет за проведен летен стаж
· Самооценка на студента за проведен летен стаж
· Оценка на студента за ментора, ако е избрана опцията „Стаж 45 дни“
· Оценка на ментора, ако е избрана опцията „Стаж 45 дни“
· Оценка на работодателя, ако е избрана опцията „Студенти, работещи  на основен трудов договор“

2.2. Документи, необходими за защитата на летния стаж, след приключването му, които са на разположение в сайта на Колежа и са описани в Справочник на студента
· Анкета - формуляр за самооценка от студента, относно проведения летен стаж, по образец, предоставен в сайта на Колежа и в платформата за е-обучение
· Анкета - формуляр за оценка от работодател/представител на организацията за проведен летен стаж, със подпис и печат, по образец, предоставен в сайта на Колежа и в платформата за е-обучение
· Информационен лист, предоставен в сайта на Колежа и качен като линк в платформата за е-обучение, който позволява онлайн попълването му. Задължително е информационния лист да бъде попълнен онлайн!
Внимание: подписът и печатът на работодателя на анкетата за оценка са задължителни, защото по точи начин студентът доказва, че е провел летен стаж!

Подробно описание на стъпките и указания за работа с UEBN има в платформата и ще бъде представена от тютора на групата през летния семестър на първи курс. 
https://uebn.ue-varna.bg/
5. Провеждане на защита на летен стаж
Всички студенти се явяват на защита преди началото на учебната година по график, утвърден със заповед на директора. 
Защитата на летния производствен стаж се оценява по определени критерии, като точките се приравняват към шестобалната система. Преподавателят, отговорник за защитата, нанася оценка за летния стаж по шестобална система в студентската книжка.

Критерии за оценка на защита на летен стаж:
1. Съдържание и оформление на отчета – 30 т.
2. Придобити и усъвършенствани знания и умения по време на практика по специалността – убедително представяне по време на защита, чрез отчет и оценка на работодател – 30 т.
3. Умения за оценка и извеждане на заключения за проведена практика - за силни и слаби страни на обекта, за изпълнявана професия, предложения за промяна в конкретната фирма или обект – 40 т.
Скалата на оценяване е съгласно Правилник за оценяване на знанията, уменията и компетентностите на студентите в Икономически университет – Варна.


ПРИМЕРНИ ВЪПРОСИ ЗА ВОДЕНЕ НА ИНТЕРВЮТО ПО ВРЕМЕ НА ЗАЩИТАТА

1. Конкретно описание организацията на работа и технологията на обслужване в съответната фирма.
2. Анализ на проблемните места в организацията и технологията на обслужване в съответната фирма.
3. Предложения за подобряване организацията на работа във фирмата и на отделните длъжностни лица: екскурзовод, организатор, аниматор и др.
4. Как е намерена вакантната длъжност
5. При какви условия е работил студента (трудов договор, осигуряване, социални придобивки).
6. Как студентът би оценил фирмата (работодателя) с комплексна оценка по шестобална система


Икономически университет – Варна
КОЛЕЖ  ПО  ТУРИЗЪМ – ВАРНА 

О Т Ч Е Т
за летен стаж в туристическата индустрия
Име и презиме: .......................................................................... група ............
Спец.: ....................................... Курс: ……….	 Фак. №: .............................
Организация/обект:  ......................................................................................
Продължителност : .............../седмици/ стаж .......... работа ……..….......

1. Обща характеристика на организацията/обекта:
1.1. профил на собствеността, година на създаване;
1.2. предмет на дейност;
1.3. адрес;
1.4. сертификат/и.
2. Юридически статут съгласно търговския закон.
3. Разрешително за дейността, която извършва.
4. Организационна структура, структура на управление.
5. Длъжностни изисквания към персонала.
6. Материално-техническа база.
7. Описание на туристическите продукти, предлагани от организацията.
8. Основни конкуренти и клиенти на фирмата.
9. Преимущества и слаби страни на организацията.
10. Приложени и усъвършенствани професионални знания и умения.
11. Придобити нови знания и умения.
12. Езикова практика.
13. Мнения и препоръки към Колежа

Забележка :
Изгответе отчет по горепосочения план, задължително напечатан в обем от минимум 4 страници и със заглавна страница по образец. Предвид  запазването на фирмената тайна, не използвайте информация без ясно изразеното одобрение на ръководството на организацията.

Дата на предаване : .....................  Приел отчета : ............................ 


Икономически университет – Варна
КОЛЕЖ  ПО  ТУРИЗЪМ – ВАРНА

А Н К Е Т А – 1

специалност МТРБ
(Самооценка на студента)

Попълва се след завършване на летния производствен стаж.
Моля, дайте оценка по скалата от 3 до 6. 

	
	Оценка

	ПРОФЕСИОНАЛНИ УМЕНИЯ
	

	1. Умения, пряко свързани с изпълняваната длъжност
	3  4  5  6

	2. Поднасяне на информация, вкл. беседа		
	3  4  5  6

	3. Познания за начин на обслужване на туристите
	3  4  5  6

	4. Познаване на продукта/туристическите обекти
	3  4  5  6

	5. Умение за предлагане на продукта	
	3  4  5  6

	6. Работа с документация и отчетност		
	3  4  5  6

	7. Справяне с оплаквания на туристите		
	3  4  5  6

	8. Физическа издръжливост
	3  4  5  6

	СОЦИАЛНИ, КОМУНИКАТИВНИ  УМЕНИЯ
	

	1. Планиране на задачите и тяхното изпълнение
	3  4  5  6

	2. Самоуправление
	3  4  5  6

	3. Работа в екип	
	3  4  5  6

	4. Справяне с конфликтни ситуации
	3  4  5  6

	5. Ниво на владеене на първи чужд език
	                               втори чужд език
	3  4  5  6
3  4  5  6

	6.  Мотивация за работа
	3  4  5  6

	Кои учебни дисциплини и практически умения са ви били от полза при работата?
	

	Какво още би ви било необходимо като знания и практика с оглед обогатяване учебните програми?
	


										
Дата : .................				Подпис : ..................... 






Икономически университет – Варна
КОЛЕЖ  ПО  ТУРИЗЪМ – ВАРНА

А Н К Е Т А – 2

специалност МТРБ
(Оценка на работодателя)

Попълва се след завършване на летния производствен стаж.
Моля, дайте оценка по скалата от 3 до 6. 
	
	Оценка

	ПРОФЕСИОНАЛНИ УМЕНИЯ
	

	1. Умения, пряко свързани с изпълняваната длъжност
	3  4  5  6

	2. Поднасяне на информация, вкл. беседа		
	3  4  5  6

	3. Познания за начин на обслужване на туристите
	3  4  5  6

	4. Познаване на продукта/туристическите обекти
	3  4  5  6

	5. Умение за предлагане на продукта	
	3  4  5  6

	6. Работа с документация и отчетност		
	3  4  5  6

	7. Справяне с оплаквания на туристите		
	3  4  5  6

	8. Физическа издръжливост
	3  4  5  6

	 СОЦИАЛНИ, КОМУНИКАТИВНИ УМЕНИЯ
	

	1. Планиране на задачите и тяхното изпълнение
	3  4  5  6

	2. Самоуправление
	3  4  5  6

	3. Работа в екип	
	3  4  5  6

	4. Справяне с конфликтни ситуации
	3  4  5  6

	5. Ниво на владеене на първи чужд език
	                               втори чужд език
	3  4  5  6
3  4  5  6

	6. Мотивация за работа
	3  4  5  6



Препоръки към Колеж по туризъм – Варна, вкл. оценки за обучението в Колежа. ........................................................................... ........................................................................................................................................................................................................................................	
Дата : .................				Работодател: ................
									Подпис и печат:

КОЛЕЖ  ПО  ТУРИЗЪМ – ВАРНА

А Н К Е Т А – 1

специалност МХР 
(Самооценка на студента)

Попълва се след завършване на летния производствен стаж.
Моля, дайте оценка по скалата от 3 до 6. 

	
	Оценка

	ПРОФЕСИОНАЛНИ УМЕНИЯ
	

	1. Използване на машини и съоръжения
	3  4  5  6

	2. Професионално обслужване на туристи/гости 
	3  4  5  6

	3. Работа с мобилни и електронни средства
	3  4  5  6

	4. Умения за създаване на нови продукти
	3  4  5  6

	5. Умение за представяне на продукта	
	3  4  5  6

	6. Работа с документация и отчетност		
	3  4  5  6

	7. Справяне с оплаквания на туристите	
	3  4  5  6

	8. Физическа издръжливост
	3  4  5  6

	СОЦИАЛНИ, КОМУНИКАТИВНИ  УМЕНИЯ
	

	1. Планиране на задачите и тяхното изпълнение
	3  4  5  6

	2. Самоуправление
	3  4  5  6

	3. Работа в екип	
	3  4  5  6

	4. Справяне с конфликтни ситуации
	3  4  5  6

	5. Ниво на владеене на първи чужд език
	                               втори чужд език
	3  4  5  6
3  4  5  6

	6.  Мотивация за работа
	3  4  5  6

	Кои учебни дисциплини и практически умения са ви били от полза при работата?
	

	Какво още би ви било необходимо като знания и практика с оглед обогатяване учебните програми?
	


										
Дата : .................				Подпис : ..................... 






Икономически университет – Варна
КОЛЕЖ  ПО  ТУРИЗЪМ – ВАРНА

А Н К Е Т А – 2

специалност МХР
(Оценка на работодателя)

Попълва се след завършване на летния производствен стаж.
Моля, дайте оценка по скалата от 3 до 6. 
	
	Оценка

	ПРОФЕСИОНАЛНИ УМЕНИЯ
	

	1. Използване на машини и съоръжения
	3  4  5  6

	2. Професионално обслужване на туристи/гости
	3  4  5  6

	3. Работа с мобилни и електронни средства
	3  4  5  6

	4. Умения за създаване на нови продукти
	3  4  5  6

	5. Умение за рекламиране на продукта	
	3  4  5  6

	6. Работа с документация и отчетност		
	3  4  5  6

	7. Справяне с оплаквания на туристите    		
	3  4  5  6

	8. Физическа издръжливост
	3  4  5  6

	СОЦИАЛНИ, КОМУНИКАТИВНИ  УМЕНИЯ
	

	1. Планиране на задачите и тяхното изпълнение
	3  4  5  6

	2. Самоуправление
	3  4  5  6

	3. Работа в екип	
	3  4  5  6

	4. Справяне с конфликтни ситуации
	3  4  5  6

	5. Ниво на владеене на първи чужд език
	                               втори чужд език
	3  4  5  6
3  4  5  6

	6. Мотивация за работа
	3  4  5  6


Препоръки към Колеж по туризъм – Варна, вкл. оценки за обучението в Колежа. ........................................................................... ........................................................................................................................................................................................................................................	Дата : .................				Работодател: ................
									Подпис и печат:

КОЛЕЖ  ПО  ТУРИЗЪМ – ВАРНА

ОБРАЗЕЦ НА ИНФОРМАЦИОНЕН ЛИСТ
(за обратна връзка – попълва се от студента онлайн)

1.  Име и фамилия на студента, курс, група
…………………………………………………………………………..
2.  Работихте ли по специалността? 	   	Да  • 		Не  •
3.  Наименование на фирмата …………………………………………………………………………
4.  За кой пореден път работите в нея? .....................................................
5.  Заемана длъжност ............................................................................
6.  За кой пореден път? .........................................................................
7.  Източник на информация за работно място/място за стаж? ...............................................
8.  Работихте ли по трудов договор?		Да  • 		Не  •
9.  Практиката беше ли полезна за вас?  	Да  • 		Не  •
Ако е “да”, с какво:
	а.  • Придобиване на нови знания по:
• чужди езици			• организация на работа
• технологични процеси	• счетоводна отчетност
• маркетинг,     		          	• управление
	б.  • Усъвършенстване на практическите умения
	в.  • Развитие на личните качества
10.  Адаптирахте ли се към работната среда? Да  • 		Не  •
Ако е “не”, какво ви затрудни?
…………………………………………………………………………
11.  Какви чужди езици използвахте в работата си? ……………………………………
12.  Видяхте ли нещо ново във фирмата, което би могло да се добави 
	към програмата на обучение в Колежа?
…………………………………………………………………………
13.  Препоръки към Колежа
…………………………………………………………………………


График на учебния процес за учебната 2026/2027 г. за студентите от образователно-квалификационна степен "професионален бакалавър", редовно и задочно обучение

	 
	ЗИМЕН СЕМЕСТЪР
	ЛЕТЕН СЕМЕСТЪР

	 Учебни занятия          Редовно обучение
	05 октомври 2026 - 23 декември 2026 г.
 
	за 1 и 2 курс - 01 февруари - 23 април 2027 г.

	
	
	за 3 курс -  01 февруари -  09 април 2027 г.

	Учебни практики
Редовно обучение
	  специалност МТРБ 2 курс
23-27 ноември 2026 г.
	 специалност МТРБ 2 курс
  12 - 23 април 2027 г.
                       	

	
	  специалност МТРБ  3 курс
23-27 ноември  2026 г.
	

	
	  специалност  МХР 2 курс
14-23 декември 2026 г.
	 специалност МХР 1  курс
12 - 23 април 2027 г.

	
	  специалност  МХР 3 курс  
14-23 декември 2026 г.
	 специалност МХР 2 курс
 12 - 23 април 2027 г.

	Уводна маршрутна практика за спец. МТРБ (1 курс)
	28 септември - 30 септември 2026 г.
	 

	Задочно обучение      (аудиторни занятия)
	01 септември - 30 септември 2026 г.
	04 януари - 30 януари 2027 г.

	
	
	

	Защита на летен производствен стаж  
	редовна сесия - 24 и 25 септември 2026 г.
	 

	
	поправителна сесия - 16 октомври 2026 г.
	 

	Ваканция
	29 декември 2026 - 03 януари 2027 г.
	 

	Редовна изпитна сесия
	 

	 - редовно обучение
	04 януари - 22 януари 2027 г.
	за 1 и 2 курс - 05 -21 май 2027 г.

	
	
	3 курс - 13 - 16 април 2027 г.

	 - задочно обучение
	По график за всеки курс
месец - октомври, ноември и декември 2026 г.
	По график за всеки курс
месец - февруари, март, април 2027 г.

	 Поправителна изпитна сесия
	27 - 29 януари 2027 г.
	за 1 и 2 курс -  27 и 28 май 2027 г.

	
	
	 3 курс - 22 и 23 април 2027 г.

	Летен производствен стаж
	 
	01 юни - 31 август 2027 г.

	Ликвидационна изпитна сесия

	за 3 курс - 27, 28 и 29 април 2027 г.

	за 1 и 2  курс - 02 и 03 септември 2027 г.

	Сесии за дипломиране

	Зимна сесия
	01 - 12 февруари 2027 г.

	Лятна сесия
	05 - 21 май 2027 г.



	
	














· Студентите имат право на повишителна сесия както за дисциплините, завършващи с изпит, така и за дисциплините, завършващи с текуща оценка, съгласно раздел V от „Правилник за оценяване на знанията, уменията и компетентностите на студентите в ИУ-Варна“. 
· Крайните оценки се оформят в цели числа по шестобалната система и се считат за положителни при постигната минимална оценка от 3,00.
· За формиране на резултатите от семестриалното и сесийното оценяване се използва точкова система, като общият краен резултат не може да надхвърля 100 точки.
· При оформяне на крайната оценка (в т.ч. семестриална – при дисциплини без изпит) общата сума на всички получени точки се приравнява към шестобалната система както следва: 
за 86 и повече точки – Отличен 6,00;
от 71 до 85 точки – Много добър 5,00;
от 56 до 70 точки – Добър 4,00;
от 41 до 55 точки – Среден 3,00;
до  40 точки – Слаб 2,00.
· Независимо от общата сума на точките от семестриалното и сесийното оценяване, скалата по ал. 4 се прилага при условие, че студентът е получил минимум 10 точки на изпита.
· При констатирана измама или опит за измама по време на изпит студентът получава нула точки и оценка по дисциплината Слаб (2,00), а при провеждане на семестриална форма на контрол – нула точки за съответната форма на контрол.
· Семестриалните форми на контрол се организират и провеждат за всяка учебна дисциплина от учебния план, като при редовна форма на обучение това се осъществява по време на лекционните, семинарните, лабораторните и практическите занятия. 
· При задочна форма на обучение семестриалното оценяване се извършва чрез зададени по време на присъствените занятия, и публикувани в указанията по дисциплината, подходящи за характера на тази форма задания - курсови работи, казуси, реферати, тестове и др., като може да се осъществява по време (до 50% от максималния брой точки за семестриално оценяване) и/или след изтичане на присъствения период в съответствие с указанията, публикувани на платформата за електронно и дистанционно обучение.
· Студентите от образователно-квалификационна степен „професионален бакалавър“, които имат успех най-малко Много добър 5,00 от предходния семестър с разрешение на директора на Колежа по туризъм, могат да преминат на индивидуален план на обучение и да завършат обучението си предсрочно.
· При обучението на студенти на индивидуален план обхватът на семестриалните задачи е същият, както при обучението в съответната форма.  Присъствието на лекции и семинарни занятия на студентите не е задължително.
· Основни форми на семестриално оценяване са: разработка и защита на реферат, курсова работа/курсов проект, подготовка и обсъждане на казуси, контролни работи, ролеви игри, дискусионни форуми и други специфични за съответната дисциплина. При семестриалното оценяване чрез платформата за електронно и дистанционно обучение могат да се използват и електронни дейности за постигане на интерактивност в учебния процес - задания, игри, викторини и др.
· Всеки преподавател или преподавателски екип самостоятелно определя формите и критериите за оценяване за семестриален контрол съобразно учебната програма по дисциплината, които се публикуват в указанията по съответната дисциплина в платформата за електронно и дистанционно обучение eLearn..
· Броят на формите на оценяване през семестъра не може да е по-малък от три (пример – реферат и две контролни работи; практическо задание, казус и контролна работа и др.), като поне две от формите на оценяване са с практическа насоченост. Поне една от формите на оценяване при редовно и задочно обучение трябва да бъде осъществена през платформата за електронно и дистанционно обучение. Всички форми на оценяване се изпълняват по предварително разработен график, който се обявява пред студентите от преподавателския екип/ преподавателя в началото на семестъра.
· Оценяващият екип (преподавател) оформя обща семестриална оценка на основата на отделните оценки от изпълнените форми на контрол през семестъра (сума от отделните точки за всяка форма).
· Максималният брой точки за семестриално оценяване при дисциплините с изпит е 50 точки при редовна форма на обучение, а при задочна - 40 точки.
· Ако студентът не се яви за изпълнение на една или всички семестриални задачи, той получава съответно нула точки за отделната задача или за крайната семестриална оценка.
· Основната форма на сесийно оценяване е писменият изпит, който може да се комбинира с устен или (при възможност и необходимост) с практически. Той има задължителен характер, провежда по предварително приет и обявен график. Писмената форма на изпита включва поне два компонента, всеки от които участва с не по-малко от 25% при формиране на общия брой точки от изпита.
· Продължителността на аудиторното време за провеждане на писмения изпит е до 2 часа, устният изпит (ако има такъв) се провежда от преподавателския екип/преподавателя след проверка на писмените работи във време, обявено от преподавателския екип/преподавателя.
· Крайните оценки се оформят по време на сесията с изключение на дисциплините, завършващи с текуща оценка, която е резултат от семестриалното оценяване.
· Крайният резултат (оценка) при явяване на неположени изпити от предходни години, повишителна сесия и приравнителни изпити се образува от формите за сесийно оценяване, като максималният брой точки е 100.
· При неявяване на студента на изпит, крайна оценка не се формира.
· При неспазване на срока за явяване на повишителна сесия, определен от Директора на Колежа се счита, че студентът се отказва, като се запазва старата му оценка. 
· Крайната оценка по учебна дисциплина, завършваща с изпит на редовна, поправителна или ликвидационна сесия, се формира като сума от семестриалната и сесийна оценки.
· Обучението на студентите в образователно-квалификационна степен „професионален бакалавър” завършва с полагане на държавни изпити. Държавните изпити се провеждат под формата на комплексен писмен, писмени изпити по първи и втори чужд език и практически изпит.
· Комплексният държавен изпит се полага на основата на предложен от катедра „Туризъм“ тематичен план (въпросник), в който се включват основни теми от подбрани дисциплини. Продължителността на комплексния държавен изпит е 2 часа.




